5บิ๊กประกันกวาดส่วนแบ่งเบี้ยรวม70.50%
5 บริษัทประกันชีวิตรายใหญ่กวาดส่วนแบ่งเบี้ยรวม 70.50%9เดือนแรก 5 บริษัทประกันชีวิตรายใหญ่กวาดส่วนแบ่งเบี้ยรวม 70.50% รวบ 1.49 แสนล้านบาท จากทั้งระบบ 2.12 แสนล้านบาท
9 พ.ย. 2553

5 บริษัทประกันชีวิตรายใหญ่กวาดส่วนแบ่งเบี้ยรวม 70.50%9เดือนแรก 5 บริษัทประกันชีวิตรายใหญ่กวาดส่วนแบ่งเบี้ยรวม 70.50% รวบ 1.49 แสนล้านบาท จากทั้งระบบ 2.12 แสนล้านบาท 
สมาคมประกันชีวิตไทย รายงานว่า 9 เดือนแรกของปี 2553 ธุรกิจประกันชีวิตมีเบี้ยรับรวม 2.12 แสนล้านบาท เพิ่มขึ้น 13% เมื่อเทียบกับงวดเดียวกันของปี 2552 โดยบริษัทเอไอเอ ประเทศไทย บริษัทไทยประกันชีวิต บริษัทเมืองไทยประกันชีวิต บริษัทไทยพาณิชย์นิวยอร์คไลฟ์ และ บริษัทกรุงเทพประกันชีวิต มีเบี้ยรับรวมรวมกัน 1.49 แสนล้านบาท ครองส่วนแบ่งตลาด 70.50% 
ทั้งนี้ แยกเป็นเบี้ยประกันลูกค้ารายใหม่ 4.38 หมื่นล้านบาท เพิ่มขึ้น 6% โดยส่วนแบ่งตลาดของเบี้ยใหม่สัดส่วน 67% หรือจำนวน 2.96 หมื่นล้านบาท อยู่กับ 5 บริษัทประกอบด้วย บริษัทเอไอเอ ประเทศไทย บริษัทไทยประกันชีวิต บริษัทเมืองไทยประกันชีวิต บริษัทไทยพาณิชย์นิวยอร์คไลฟ์ และ  กรุงไทยแอกซ่า
ขณะที่เบี้ยประกันลูกค้าเก่าต่ออายุกรมธรรม์ 1.46 แสนล้านบาท คิดเป็นอัตราการต่อออายุ 89% จากงวดเดียวกันของปี 2552 อยู่ที่ 87% แสดงให้เห็นว่าปีนี้ลูกค้าเก่ามีการต่ออายุกรมธรรม์มากขึ้น ส่วนเบี้ยประกันประเภทชำระครั้งเดียวมีจำนวน 2.22 หมื่นล้านบาท ลดลง 3%
สำหรับ บริษัทขนาดเล็ก 5 อันดับสุดท้าย ประกอบด้วย บริษัทบางกอกสห  มีเบี้ยลูกค้ารายใหม่งวด 9 เดือนแรกของปี 2553 จำนวน  0.3 ล้านบาท ลดลง 63% เมื่อเทียบกับงวดเดียวกันของปี 2552 บริษัทสยาม  มีเบี้ยลูกค้ารายใหม่ 29.4 ล้านบาท เพิ่มขึ้น 472 ล้านบาท บริษัท แมนูไลฟ์  37.9 ล้านบาท ลดลง 6% บริษัทแอ๊ดวานซ์ไลฟ์  179.5 ล้านบาท เพิ่มขึ้น 10% และบริษัทสยามซัมซุง มีเบี้ยลูกค้ารายใหม่ 253.5 ล้านบาท เพิ่มขึ้น 38%
นางบุษรา อึ๊งภากรณ์ ผู้อำนวยการสมาคมประกันชีวิตไทย เปิดเผยว่า ในระยะเวลา 10 เดือนที่ผ่านมา ตั้งแต่ 1 ม.ค. ถึง 31 ต.ค. 2553 มีผู้สมัครสอบรวมทั้งสิ้น 1.11 แสนคน ลดลงระยะเดียวกันของปีก่อนจำนวน 9,973 คน หรือลดลง 8.19% ในจำนวนนี้มีผู้เข้าสอบ 8.19  หมื่นคน และสอบผ่าน 5.25 หมื่นคนหรือสอบผ่านคิดเป็น 64.04% ของผู้เข้าสอบทั้งหมด